قەرەچەتان

قەرەچەتان گوندێکە، کەوتووەتە ناحیەی پیرەمەگرون، قەزای دووکان، پارێزگای سلێمانی، باشووری کوردستان. قەرەچەتان بە یەکێک لە دێرینرین گوندەکانی کوردستان و ڕۆژهەڵاتی ناوەڕاست دادەنرێت و مێژووی شارستانیەت لە گوندەکە و ناوچەکانی دەوریدا دەگەڕێتەوە بۆ شارستانیەتی دێرینی سۆمەر و مێزۆپۆتامیا.http://kurdipedia.org/?q=20150921014425127062&lng=3

 جوگرافیا 

قەرەچەتان لە باکوور ھاوسنوورە لەگەڵ گوندی بیرانی کانی قاز و لە باشوور لەگەڵ گوندی گردەبۆر و لە ڕۆژھەڵات لەگەڵ گوندی زێوێ و لە ڕۆژاوا لەگەڵ شارۆچکەی پیرەمەگرون.http://wikimapia.org/http://www.krso.net/ 

 مێژوو 
گوندی قەرەچەتان قەرەچەتان بە شوێنەوار مێژوویەکانی بەناوبانگە، بەتایبەتی شوێنەواری ڕەبانە و میرقوڵی کە لە دوو نیشتەجێبوون پێکدێت کە بە تۆڕێکی بەرفراوانی قەڵاکانی دەوری بەیەکەوە بەستراونەتەوە و بەپێی لێکۆڵینەوەکان مێژووی بۆ دوو هەزاری پێش زاین دەگەڕێتەوە. تایبەتمەندییە دیارەکانی میرقوڵی بریتین لە نەخشی هەڵکۆڵراوی سەر بەرد و بناغەی باڵەخانەیەکی گەورە، وەکو قەڵایەك لە سەر لوتکەیەکی بەرزی چیای پیرەمەگرون. میرقوڵی کەمتر لە دوو کیلۆمەتەر لە باشوری ڕۆژهەڵاتی پێگەی رەبانەوە دوورە، کە نەخشی هەڵکۆڵراوی هاوشێوەی هەیە، لە نزیک لێژایی هەمان چیا (نەخشی هەڵکۆڵراوی میرقوڵی لە شوێنێکی زۆر بەرزترە لە سەر لوتکەی چیاکە، بەڵام نەخشی هەڵکۆڵراوی رەبانە لە بەرزاییەکی زۆر نزمترە لەناو دۆڵێك). کۆمەڵە خانووی میرقوڵی پێدەچێت بۆ دوای سەردەمی ئیمپراتۆریەتیی ئەشکانییەکان بگەڕێتەوە. یەکێک لە دۆزینەوە شوێنەوارییە هەرە بەرچاوەکانی قەرەچەتان، میلی پادشا ئیدیسینی پاشای سیمورومە کە مێژووەکەی دەگەڕێتەوە بۆ سەردەمی بابلی کۆن و ئێستا لە مۆزەخانەی سلێمانی نمایشکراوە.

کەسایەتییە دیارەکانی قەرەچەتان بریتین لە کەریم شەریف قەرەچەتانی، نووسەر و پڕۆفیسۆر بواری دەروونزانی. هەروەها کارزان کاردۆزی، نوسەر و دەرهێنەر لە بواری هونەری سینەمادا و دەرهێنەری فیلمی گلگامێش لە کوێیە؟ کە هەندێک لە دیمەنەکانی لە گوندی قەرەچەتان وێنەیان گیراوە.

 پێشانگا 

 ئەمانەش ببینە 

 گوندەکانی پارێزگای سلێمانیhttps://books.google.iq/books?

 پەراوێزەکان 

پۆل:گوندەکانی سلێمانی
پۆل:شوێنە ئاوەدانەکانی پارێزگای سلێمانی
پۆل:گوندەکانی باشووری کوردستان
پۆل:دامەزرانەکانی ھەزارەی ٦ەمی پ.ز
پۆل:نیشتەجێبوونی کوردەکان لە عێراق
پۆل:شوێنە ئاوەدانەکان، دامەزرانی ھەزارەی ٦ەمی پ.ز
پۆل:سلێمانی